
פרוטוקול מיום 12/12/2024
ועדת השלושה- ספק דלק מכרז 9/2024 של אשכול גליל מערבי


	נוכחים:
	חסרים

	מר אופיר עקיבא, מ"מ מנכ"ל העירייה ויו"ר הוועדה
הגב' אירית מורן, גזברית העירייה וחברת הוועדה
עו"ד ענבר בן סימון, יועמ"ש וחברת הוועדה
מר אורן משה, מנהל רכש ומכרזים 

	מר זהאר איוב, מנהל תחבורה



                                                              
מהלך הדיון והחלטות:

אורן: לפני מספר שבועות, קיבלנו החלטה בוועדת השלושה להתקשר עם חברת דלקל שהיא ספקית דרך אשכול רשויות גליל מערבי, לאחר הליך של תיחור בין כל הזוכים במכרז של האשכול.
אני וזאהר נפגשנו עם נציגי חברת דלקל והם הודיעו שהם לא יכולים לתת לנו את השירות הנדרש. 
אנו מעוניינים בתוכנה שבעצם מראה לנו את כל השימושים של הדלק בכל רגע נתון. לכן פנינו לזוכה הבא בתור מבחנת המחיר שהוא דור אלון.
אירית: אז איך בעצם האשכול עובדים איתם מבלי שיש להם את התוכנה ?
אורן: לא הייתה דרישה כזאת במכרז של האשכול אך לנו כעירייה זה מאוד חשוב. המועמד הבא בתור הוא חב' דור אלון, שיש להם פריסה ארצית גדולה מאוד בארץ, 2 תחנות במעלות תרשיחא. 
אופיר: אתם לא רוצים את חברת דלקל בגלל שאין לה תוכנה אונליין? 
אורן: לזאהר זה מאוד חשוב ולכן אנחנו מעדיפים להתקשר עם חברה שיכולה לתת לנו מענה בנושא. זה מאפשר מידע שוטף על תצרוכת הדלק של כל רכבי העיריה, בקרה, פיקוח וביצוע פעולות כמו חסימת כרטיס במקרה של גניבה.

החלטת הוועדה: 

בוחרים בפרק א במכרז 9/2024 של אשכול גליל מערבי ומאשרים התקשרות עם חברת דור אלון בנושא אספקת דלק לעיריית מעלות תרשיחא. יש לנהל מו"מ עם הזוכה.

ענבר: יש לפרסם פרוטוקול באתר העירייה תוך 7 ימים מהיום. 

חתימת עו"ד ענבר בן סימון - יועצת משפטית]

